На памежжы беларускай і польскай культуры ў другой палове XIX стагоддзя зоркай першай велічыні заззяла імя нашай славутай зямлячкі – сусветна вядомай пісьменніцы Элізы Ажэшкі. Яе літаратурная спадчына надзвычай багатая: больш за 200 мастацкіх твораў, якія змясціліся ў 50 тамах. Творы перакладзены больш чым на дваццаць моў народаў свету. Ужо пры жыцці да пісьменніцы прыйшлі заслужанае прызнанне і павага. Сучаснікі называлі Элізу Ажэшку “жывой мудрасцю і чуйным сэрцам цэлай эпохі”.